АҞӘА, рашәара 23 - Sputnik. Акоронавирус аҟынтәи зҽызхәышәтәыз ҩыџьа акурсантцәа Гәдоуҭатәи ахәышәтәырҭаҟынтә илырҩаауеит, абри атәы аанацҳауеит Ауааԥсыра акоронавирус аҟынтә рыхьчаразы Аоперативтә штаб.
Уахыки-ҽнаки рыла игәаҭаз рахьтә аӡәгьы акоронавирус иламызт.
Жәиԥшьымштәи акарантин ашьҭахь аҟәатәи асасааирҭа "Аиҭар" аҟынтәи доушьҭуп тәылауаҩык. Уажәтәи аамҭазы уа акурсантцәеи аграждантә тәылауааи ыҟам, иаанхаз фҩык амедицина аусзуҩцәа роуп.
Аԥсны иахьатәи аамҭазы авирус рыдырбалахьеит 38-ҩык. Урҭ рҟынтәи быжьҩык Гәдоуҭатәи ахәышәтәырҭа иҭоуп. 30-ҩык ргәабзиара шьақәгылахьеит, аӡәы лыԥсҭазаара далҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>